Parti Bersatu India Malaysia

Parti Bersatu India Malaysia atau singkatannya MIUP () merupakan sebuah parti politik baru di persada politik Malaysia bagi membela masyarakat India.Wooing the Indian Malaysian vote, 3 Jul 09, By Deborah Loh, The Nut Graph Pengasas dan presidennya ialah Datuk K.S. Nallakaruppan. MIUP ditubuhkan sebagai alternatif bagi kaum India selain Kongres India Malaysia (MIC) dan Barisan Kemajuan India Se-Malaysia (IPF). MIUP memberi sokongan kepada Barisan Nasional pada Pilihan Raya Umum Malaysia ke-12 pada 8 Mac 2008. MIUP ditubuhkan dan didaftarkan pada 14 September 2007 dan dilancarkan pada 25 November 2007 setelah Datuk Nallakaruppan keluar dari parti Parti Keadilan Rakyat (PKR).Ex-PKR Nalla forms new Indian party, by FLORENCE A.SAMY, Oktober 06, 2007, mStar 

 Serpihan PKR 
MIUP boleh dikatakan adalah parti serpihan PKR kerana ia ditubuhkan oleh bekas Ketua PKR Cabang Kepong, Datuk K.S. Nallakaruppan yang kecewa tidak dipilih menjadi calon dalam Pilihan Raya Kecil Ijok 2007. Beliau berpandangan apabila BN menurunkan calon berbangsa India, PKR juga sepatutnya menurunkan calon India. Ini telah menyebabkan beliau mendakwa Ketua Umum PKR, Datuk Seri Anwar Ibrahim tidak menjaga perasaan dan kepentingan kaum India. 
Apabila NGO jadi parti, KU SEMAN KU HUSSAIN, Utusan Malaysia

 Penubuhan 
MIUP dilancarkan di Pusat Dagangan Dunia Putra (PWTC) pada 25 November 2007. Penubuhan MIUP diberi hamparan permaidani merah oleh Barisan Nasional dan UMNO sehingga membenarkan PWTC digunakan untuk majlis pelancarannya padahal pengasasnya adalah bekas sahabat baik Datuk Seri Anwar Ibrahim.

Majlis taklimat penubuhan MIUP diadakan di kediamannya di Bukit Tunku dan dihadiri oleh Pengerusi Gerakan Demokrasi dan Anti Korupsi (Gerak), Mohamad Ezam Mohd Nor.

MIUP didaftarkan dengan Pejabat Pendaftar Pertubuhan pada 14 September 2007 dengan 100 ahli asal, yang merupakan bekas ahli PKR dan parti-parti lain. Kebanyakan ahlinya terdiri daripadas  golongan profesional India seperti peguam, doktor dan juruterbang. Nalla ketuai parti baru, 6 Oktober 2007, Utusan Malaysia

 MIUP Pulau Pinang dibubarkan 
Pada 6 April 2008, Pengerusi MIUP Pulau Pinang, L. Balasupramaniyam bersama 3,500 pengikutnya mengumumkan menyertai Parti Keadilan Rakyat (PKR) kerana tidak berpuashati dengan kepimpinan Datuk Nallakaruppan. Dikatakan wujud penyelewengan dana bantuan  yang sepatutnya  diagihkan kepada setiap negeri. Tetapi Ketua Bahagian MIUP Nibong Tebal, M. Sures menafikan pembubaran tersebut.MIUP Pulau Pinang masih wujud, 9 April 2007, Utusan Malaysia

Pautan Luar
Laman Blog MIUP

 Rujukan 

Kategori:Barisan Nasional
Politik
Kategori:Parti Politik Kaum India Malaysia
Kategori:Parti Politik Tamil
Kategori:Parti Politik Tamil di Malaysia
Kategori:Parti politik diaspora India